open-index/open-wikipedia-markdown huggingface dataset:
TPI

**TPI (Test Process Improvement)** on tietojärjestelmien testausprosessin kehittämismetodologia, jolla arvioidaan organisaation tai projektin testausprosessin kypsyyttä. Mallin avulla voidaan analysoida testausprosessin nykytila – sen heikkoudet ja vahvuudet. TPI-malli auttaa myös määrittelemään tavoitteita testausprosessin parantamiselle ja tuottamaan suunnitelman tavoitteisiin pääsemiseksi.

## TPI:n elementit
TPI:n alkuperäisiä elementtejä ovat avainalueet (key areas), kypsyystasot (maturity levels), tarkistuspisteet (checkpoints) ja parannusehdotukset (improvement suggestions). TPI NEXT -versioon on lisätty klusterit (clusters) ja mahdollistajat (enablers). 
TPI-mallissa testausprosessia tarkastellaan 16 eri näkökulmasta, joita kutsutaan avainalueiksi:
#	Sidosryhmien sitoutuminen
#	Osallistumisaste
#	Testausstrategia
#	Testiorganisaatio
#	Kommunikaatio
#	Raportointi
#	Testausprosessin hallinta
#	Arviointi ja suunnittelu
#	Mittaaminen
#	Virheiden hallinta
#	Dokumenttien hallinta
#	Metodien käyttö
#	Testaajien ammattimaisuus
#	Testitapausten suunnittelu
#	Testaustyökalut
#	Testiympäristö

Kukin avainalue saattaa olla eri kypsyystasolla. Kypsyystasoja TPI:ssä on neljä: alkutaso, hallittu, tehokas ja optimoitu. Malli mahdollistaa vaiheittaisen etenemisen alkutasolta optimoidulle. Jokainen kypsyystason ja avainalueen yhdistelmä on jaettu tarkistuspisteisiin. Eri avainalueiden tarkistuspisteistä on muodostettu klustereita, jotka osoittavat mitä asioita tulisi kehittää samaan aikaan. Näin ollen jokainen klusteri muodostaa yhden parannusaskeleen. TPI-analyysin tuloksena saadaan myös parannusehdotukset, jotka 
koskevat itse testausprosessin kehittämistä kohti suurempaa kypsyystasoa. Mahdollistajat puolestaan osoittavat missä testausprosessi ja muut ohjelmistokehityselinkaaren (SDLC) prosessit voivat hyötyä toisistaan.

## Historia
TPI-metodologia kehitettiin 1990-luvun loppupuolella Capgemini-konserniin kuuluvan Sogetin Hollannin yksikössä. Ensimmäinen kirja Test Process Improvement – A practical step-by-step guide to testing julkaistiin 1998. Kirjan kirjoittivat Sogetin testauskonsultit Tim Koomen ja Martin Pol. 2009 TPI:stä julkaistiin paranneltu versio nimeltä TPI NEXT ja kirja TPI NEXT – Business Driven Test Process Improvement. Suurimmat syyt uuden version julkaisemiseen olivat halu korostaa testauksen liiketoimintalähtöisyyttä ja tarve tehdä mallista joustavampi, jotta sitä voitaisiin käyttää myös esimerkiksi ketteriä ohjelmistokehitysmenetelmiä soveltavissa tietojärjestelmäprojekteissa ja organisaatioissa.

## Katso myös
*TMap

## Lähteet
*
Eero A. Pulli

**Eero Anton Pulli** (1. tammikuuta 1902 Viipuri – 22. helmikuuta 1973 Kalifornia, Yhdysvallat) oli suomalainen urheilutoimittaja ja kirjailija. Hän käytti myös nimimerkkejä *Swing*, *Eetu Kivelä* ja *Lööppari*.

Pulli oli 1920- ja 1930-luvuilla Suomen Sosialidemokraatti -lehden urheilutoimittajana. Myöhemmin hän muutti pysyvästi asumaan Yhdysvaltoihin.

## Teoksia
Nimellä *Eero A. Pulli*:
* *Puhe urheilusta : sopii esitettäväksi urheilu- ja yleensä työväenjärjestöjen juhlissa* ; kirj. E. A. P.         Viipurin piirin sos.-dem. nuorisojärjestö, Viipuri 1922
* *Ensimmäiset työväen olympialaiset v. 1925* ; toim. Väinö Koivula, Väinö Laherma ja Eero A. Pulli.         Työväen urheilulehti, Helsinki 1926
* *Salakuljettajia ja trokareita vastaan!*.          Suomen sos.-dem. raittiusliitto, Helsinki 1927
* *TULn toimitsijaopas* ;  toimitustyöstä huolehtinut E. A. Pulli.        Työväen urheiluliitto, Helsinki 1928
* *Elannon henkilökunnan V.- ja U.-seura Isku : 15-vuotis-juhlajulkaisu : Isku 1921–1936* ; toim. E. A. Pulli.         Elanto, Helsinki 1936
* *Töölön V.- ja u.-seura Wesa v. 1906–1936 :  juhlajulkaisu* ;  toim. E. A. Pulli.  Töölön V.- ja u.-seura Wesa, Helsinki 1936
* *Pilvenpiirtäjäin varjossa : viisi viikkoa "amerikkalaista laukkaa".        Otava 1938
* *Sota pohjan perillä : miksi Suomessa käytiin sotaa ja mitä sen aikana tapahtui*.                 Finnish publishing company, Duluth, Minnesota 1940, näköispainos Kustannuspiste, Helsinki 1983
* *Ja Setä Sämi avasi ovensa : eräs "viimeisen paatin" mies Amerikassa*.            Finnish publishing company, Duluth, Minnesota 1947
* *Minnesotan suomalainen historiallinen seura :  toiminnanopas (Minnesota Finnish-American historical society)* ; toimituskunta Alex Kyyhkynen, A. A. Parviainen, Matti Erkkilä ; toim. E. A. Pulli.         Minnesotan suomalainen historiallinen seura, Duluth, Minnesota 1947
* *Minnesotan suomalaisten juhla-albumi Minnesotan valtion täyttäessä 100 vuotta* ; toim. E. A. Pulli.      Minnesotan suomalainen historiallinen seura, Duluth, Minnesota 1949
* *Minnesotan erämetsistä Suomen saloille : Laukon peurojen tarina* ; toim. E. A. Pulli.        Minnesotan suomalaisten peurakomitea, Helsinki 1950     
* *Jani Anderson, USA* : romaani.      Tammi 1962
Nimimerkillä *Eetu Kivelä*:
* *Ruuvisuora : suomalainen nyrkkeilykehän sankari jenkkien maassa*. Kansanvalta, Helsinki 1927
* *Olen turmeltunut nuorukainen : romaani ruusuisesta nuoruudesta*. Kansanvalta, Helsinki 1930
Nimimerkillä *Swing*:
* *Nyrkit vuolevat kultaa ... : taistelu "Sarjojen sarjan" tittelistä'' ; tekijää aineiston hankinnassa avustanut mm. Gene Tunney. Otava 1937

## Lähteet
* 
### Viitteet
Suo, kuokka & Jussi -kollektiivi

**Suo, Kuokka & Jussi** on Sami Pitkämön johtama muusikoiden muodostama kollektiivi, joka on toteuttanut toistaiseksi kaksi produktiota: Suo, Kuokka & Jussi plays Earth, Wind and Fire (2002-2003) ja Suokka & Jussi plays The Beach Boys (2005-2006).

Produktioissa on nähty monia suomalaisia huippumuusikoita, kuten Sami Saari, Jukka Perko, Osmo Ikonen, Antti Kleemola, Severi Pyysalo, Jarmo Saari, Arttu Takalo, Esko Heikkinen ja Varre Vartiainen. Suo, Kuokka & Jussi on esiintynyt mm. Ruisrockissa, Pori Jazz -festivaalilla sekä pienimuotoisesti ulkomailla, mm. Amsterdamissa.
Ryhmän toiminnan ideana on juhlistaa rytmimusiikin merkittäviä artisteja ja merkkipaaluja. Muusikko-tuottaja Lassi Ikäheimo vastaa kollektiivin tuotannoista.
CYP3A4

**CYP3A4** on sytokromi P450 -entsyymiryhmään kuuluva entsyymi. Se hyväksyy substraatikseen hyvin monia eri yhdisteitä ja on ihmisellä lääkeainemetaboliaan osallistuvista entsyymeistä tärkein.

CYP3A4:ää esiintyy ihmisellä erityisesti maksassa ja ohutsuolessa. 

CYP3A4-entsyymin substraatit ovat hyvin monimuotoisia. Joukossa on sekä endogeenisiä että vierasaineita. Esimerkkejä ovat lukuisat lääkkeet, eräät hormonit kuten testosteroni ja eräät vitamiinit kuten D-vitamiini.

CYP3A4 metaboloi yli 150 lääkeainetta . On arvioitu, että se osallistuu noin joka toisen markkinoilla olevan lääkeaineen aineenvaihduntaan. Eräät lääkeaineet ovat sekä entsyymin substraatteja että sen inhibiittoreita. Entsyymin inhibiittoreiden vaikutuksesta CYP3A4:n kautta metaboloituvien lääkeaineiden pitoisuudet veressä voivat kohota voimakkaasti, jopa 400-kertaisiksi. Tämä aiheuttaa niiden tehon sekä myrkyllisyyden lisääntymistä. Eräät yhdisteet aktivoivat entsyymin toimintaa ja siten nopeuttavat lääkeaineiden metaboloitumista. Tämä heikentää lääkkeiden vaikutusaikaa ja tehoa.

## Lähteet

## Katso myös
* Ksenobiootti
Zhuhai International Circuit

**Zhuhai International Circuit** (**ZIC**) on moottorirata Zhuhain kaupungissa Guangdongin maakunnassa Kiinassa. Radan oli alun perin tarkoitus isännöidä Formula 1 -osakilpailuja jo vuodesta 1999 lähtien, mutta rakennustyöt eivät vastanneet FIA:n asettamia vaatimuksia, minkä vuoksi ensimmäinen Kiinan Grand Prix ajettiin Shanghai International Circuitilla viisi vuotta myöhemmin. Moottoriradalla järjestetään muun muassa FIA GT Championship, A1 Grand Prix, Formula V6 Asia ja China Superbike Championship, ennen myös Zhuhain 6 tunnin ajo. Radalla järjestettiin marraskuussa 2011 Intercontinental Le Mans Cupin kuusituntinen osakilpailu.

## Voittajat
### A1 Grand Prix

## Lähteet

## Aiheesta muualla
Noro (täsmennyssivu)

**Noro** voi  tarkoittaa seuraavia:

## Yleisnimi
* noro, puroa pienempi virtavesi
* norovirukset, ripuli- ja oksennustauteja aiheuttavia viruksia
## Sukunimi
* Anja Noro (s. 1958), terveystieteilijä, gerontologi ja tutkimusprofessori
* Arto Noro (1947–2022), suomalainen sosiologi
* Leo Noro (1915–1980), suomalainen lääketieteen professori, Lääkintöhallituksen pääjohtaja, Suomen Punaisen Ristin puheenjohtaja
* Otto Noro (1884–1957), suomalainen näyttelijä
* Yrjö Noro (1887–1953), suomalainen näytelmäkirjailija

## Muita
* Noro, kaupunki Salomonsaarilla
* Noro, itämainen uskonto
Finnilä

**Finnilä** on muun muassa seuraavien henkilöiden sukunimi:

* Birgit Finnilä (s. 1931), ruotsalainen konsertti- ja oopperalaulaja
* Carl Finnilä (1838–1885), suomalainen kauppias ja Carl Finnilä Oy:n perustaja
* Carl Finnilä (1892–1918), suomalainen lintutieteilijä
* Runar Finnilä (1891–1956), suomalainen arkkitehti
* Sofia Finnilä (s. 1970), suomalainen jazzlaulaja
* Theodor Finnilä (1868–1920), suomalainen kapteeni, liikemies ja kielitieteen harrastaja. 
**Paikannimenä**:

* Finnilä, kylä Vetelissä
Parkkonen

**Parkkonen** on vanha itäsuomalainen sukunimi. Siitä on tietoja 1500-luvulta lähtien nykyisen Karjalan luovutetun alueen eteläosasta, Suomen nykyisestäkin Etelä-Karjalasta, Savosta sekä Keski-Suomesta, ja viimeistään 1600-luvulla se esiintyi jo Pohjois-Karjalassakin. Tunnettuja suomalaisia nimenkantajia ovat seuraavat henkilöt:

* Hannele Soikkeli (o.s. *Parkkonen*, s. 1956), aitajuoksija
* Heikki Parkkonen (1938–2018), päätoimittaja muun muassa Seura-lehdessä
* Ilmari Parkkonen (1888–1953), maanviljelijä ja koulun- ja pankinjohtaja
* Joonas Parkkonen (*Johnny Cruz*, s. 1992), musiikkituottaja, lauluntekijä ja kitaristi
* Kati Parkkonen, televisiotoimittaja, SuomiTV:n uutisankkuri
* Krista Parkkonen (s. 2002), jääkiekkoilija
* Linnea Parkkonen (s. 1995), lasten- ja nuortenkirjailija
* Marketta Pietarintytär Parkkonen (1600-luvulla), noita ja kerjäläinen
* Patrik Parkkonen (s. 1993), jääkiekkoilija
* Pete Parkkonen (s. 1964), rumpali
* Pete Parkkonen (s. 1990), laulaja
* Seppo Parkkonen (s. 1948), kirjailija, sellisti ja sellonsoitonopettaja
* Timo Parkkonen (s. 1952), jääkiekkoilija
* Tomi Parkkonen (s. 1953), rumpali
* Tommi Parkkonen (1970–2023), televisiotoimittaja ja -juontaja
* Ville Parkkonen, laulaja, lauluntekijä ja tuottaja

## Lähteet
Melasniemi

**Melasniemi** on sukunimi, joka on muun muassa seuraavilla suomalaisilla henkilöillä:

* Eero Melasniemi (s. 1942), näyttelijä
* Elli Melasniemi (s. 1998), näyttelijä, Eero Melasniemen lapsenlapsi
* Joel Melasniemi  (s. 1975), kitaristi ja säveltäjä, Eero Melasniemen poika
* Pertti Melasniemi (s. 1947), näyttelijä ja ohjaaja, Eero Melasniemen veli
* Vilma Melasniemi (s. 1973), näyttelijä, Eero Melasniemen tytär
* Yrjö Melasniemi (1888–1979), Salon Sokeritehtaan toimitusjohtaja, maanviljelysneuvos
Leinerin tauti

**Leinerin tauti** (Erythroderma desquamativum) on immuunijärjestelmää heikentävä sairaus, jolle luonteenomaista on vaikea seborrooinen dermatiitti eli taliköhnä, toistuva ripuli ja toistuvat infektiot. Se voi olla synnynnäinen mutta kehittyy yleisemmin muutamien ensimmäisten elinkuukausien aikana. Sairaus on yleisempi nais- kuin miespuolisilla henkilöillä.

Leinerin tautiin liittyvä ihotulehdus leviää hyvin nopeasti eri puolille kehoa. Muutos on kirkkaanpunainen ja saattaa näyttää turvonneelta. Sairauteen ei liity kutinaa. Sairastuneelle lapselle ei välttämättä kerry tarpeeksi painoa. Sairauteen kuuluu keuhkokuumeen, aivokalvontulehduksen ja septikemian vaara.

Leinerin tautiin on yhdistetty peritty komplementin komponentin C5 toimintahäiriö tai puutos. Biotiinista näyttää olevan hyötyä taudin hoidossa.

Tohtori Carl Leiner kuvasi taudin ensimmäisenä vuonna 1908. Orphanet määrittelee sen harvinaiseksi sairaudeksi.

## Lähteet
Detur Finland

**Detur Finland Oy** on osa kansainvälistä Detur-matkatoimistoketjua. Detur Finland Oy perustettiin vuonna 1998, ja Helsinkiin avattiin Suomen toimisto. Seuraavina vuosina avattiin toimistot Tukholmaan, Osloon ja Kööpenhaminaan. Sekä emoyhtiö että Detur Finland hakeutuivat konkurssiin lokakuussa 2022.

Detur on vienyt vuosittain noin 30&nbsp;000 matkustajaa Turkkiin, Rodokselle, Kreetalle, Gran Canarialle, Teneriffalle ja Tunisiaan. Helsingin lisäksi Detur on tarjonnut keväisin ja syksyisin lentoja useilta Suomen maakuntakentiltä, mm. Oulusta, Vaasasta, Jyväskylästä, Joensuusta ja Kuopiosta sekä vuodesta 2017 lähtien Savonlinnasta ja Porista. Tilauslennot kohteisiin on lennetty yhteistyössä useiden lentoyhtiöiden kanssa, kuten Corendon Airlines, Pegasus Airlines, Aegean Airlines, Jettime, Norwegian, Finnair Lomalennot ja Nouvelair. 

Alkusyksystä 2022 Detur kertoi keskeyttävänsä toimintansa. Se perui ensin loppuvuoden matkat ja pian myös vuoden 2023 matkatuotannon. Se nousi otsikoihin jätettyään maksuja tilittämättä matkakohteiden hotelleille, jotka alkoivat vaatia rahoja majoituksensa jo maksaneilta vierailtaan. Detur Finland Oy ja sen ruotsalainen emoyhtiö hakeutuivat konkurssiin 17. lokakuuta 2022. 

Tammikuussa 2023 Detur ilmoitti jatkavansa toimintaansa Suomessa. Suomalainen Aventours osti konkurssiin menneen Deturin nimenkäyttöoikeudet Suomessa. Nimen uusi omistaja on Aventura Holidays -konserniin kuuluva suomalainen Aventours, joka on hankkinut käyttöoikeudet konkurssipesältä. 

## Lähteet

## Aiheesta muualla
*Suomessa
*Tanskassa
Bilino Polje

**Bilino Polje** on Zenicassa, Bosnia ja Hertsegovinassa sijaitseva urheilustadion, jota käytetään pääasiassa jalkapalloon.

Stadion toimii Bosnia ja Hertsegovinan jalkapallomaajoukkueen pääasiallisena kotikenttänä. Se on myös maan pääsarjassa pelaavan NK Čelikin kotistadion.

## Historia
Zenicalaisen NK Čelikin menestys Jugoslavian ykkösliigassa johti siihen, että seuralle päätettiin rakentaa uusi stadion. Bilino Polje Stadion rakennettiin ja avattiin vuonna 1972. Rakennusprojekti kesti 6-8 kuukautta ja stadion valmistui ennen vuoden 1972 Mitropa Cupin loppuottelua, jossa NK Čelik voitti ACF Fiorentinan. Ottelun katsojamäärä, 33&nbsp;000 katsojaa, on stadionin katsojaennätys.

Stadionilla pelattiin Bosnian ja Hertsgovinan jalkapallomaajoukkueen ensimmäinen ottelu vuonna 1996. Ystävyysottelu Albaniaa vastaan päättyi Albanian 2-0 voittoon.

## Katso myös
*Asim Ferhatović Hase Stadium
Korisliiga-kausi 2011–2012

**Korisliiga-kausi 2011–2012** oli 72. kausi, jolloin pelattiin miesten koripallon Suomen mestaruudesta. Korisliiga-kauteen sarjanousijana lähti Nilan Bisons ja hallitsevana mestarina Tampereen Pyrintö.

## Korisliigan joukkueet kaudella 2011–2012

## Runkosarja

### Sarjataulukko

*#*=Sijoitus runkosarjassa, O=Pelatut ottelut, V=Voitot, H=Häviöt, P/O=Tehdyt pisteet ottelua kohti, P/O-=Päästetyt pisteet ottelua kohti, P=Pisteet

## Pudotuspelit

## Katso myös

* Korisliiga-kauden 2011–2012 kokoonpanot

## Lähteet

* Koripalloliiton tulospalvelu
Malpuechin oireyhtymä

**Malpuechin oireyhtymä** on oireyhtymä, joka aiheuttaa kehitysvammaisuutta, lyhytkasvuisuutta ja munuaisten poikkeavuutta. Vammautuneilla esiintyy huuli- ja kitalakihalkioita. Esimerkiksi tyrät, aniridia, kouristelu ja kuurous ovat myös tyypillisiä oireita.

Malpuechin oireyhtymä periytyy peittyvästi. Alun perin se kuvattiin vuonna 1983, ja siitä on julkaistu muutamia raportteja. Oireyhtymä havaittiin ensi kertaa romanisuvussa.

## Lähteet

## Aiheesta muualla
* Orpha.net: Malpuech syndrome
Anunnaki

**Anunnakit** ovat joukko muinaisten sumerilaisten, akkadilaisten, assyrialaisten ja babylonialaisten jumalia. Sumerin kielen sana *Anunna* tarkoittaa "ne jotka ovat ylhäistä verta". Alun perin nimitys saattoi viitata jonkin tietyn alueen, esimerkiksi Lagašin, paikallisiin jumaliin. Akkadin kielessä lainasana *Anunnaku* tarkoitti alempia, maanpäällisiä tai maanalaisia jumalia, joiden vastakohtana olivat taivaassa asuvat ylemmät jumalat Igigi. Anunnaki-jumalten katsottiin olevan taivaan jumala Anin jälkeläisiä, ja he ovat alun perin olleet mytologiassa ktoonisia hedelmällisyyden jumalia, mutta muuntuneet sittemmin alamaailman seitsemäksi pelottavaksi tuomariksi, jotka palvelevat Kuria ja Ereškigalia. Esimerkiksi myytissä Inannan laskeutumisesta alamaailmaan Anunnakit esiintyvät manalan tuomareina, ja heidän lukumääränsä on seitsemän.

Babylonialaisessa mytologiassa anunnaki oli kaikkien jumalolentojen yhteisnimitys, johon kuuluivat sekä maan, taivaan että manalan jumalat. Joissakin teksteissä Anunnakeihin lasketaan Enlil, Ea (Enki), Ninhursag, Sin (Nanna), Shamash (Utu) sekä Ištar (Inanna). Heistä merkittävimpänä pidetään yleensä Enliliä, joka erotti taivaan ja maan toisistaan. Heettiläisten ja hurrilaisten mytologiassa esiintyvät entiset tai vanhemmat jumalat, jotka jumalten uusi sukupolvi karkotti manalaan, ja nämä vanhemmat jumalat on yleensä samaistettu Anunnakeihin.

Sumerilaisessa myytissä *Enki ja maailmanjärjestys* viitataan siihen, että yksi Anunnakien tärkeimmistä tehtävistä varhaisessa mytologiassa oli päättää ihmisten kohtaloista. Aluksi heidät yhdistettiin taivaaseen, mutta ajan myötä  Anunnakien rooli maanpäällisissä asioissa kasvoi. Babylonialaisessa luomiseepoksessa Enūma Elišissä Babylonian pääjumala Marduk hallitsi noin 600 Anunnaki-jumalaa. Hän määräsi 300 näistä jumalista asumaan taivaassa ja 300 maan päällä.

Gilgameš-eepoksessa sekä myytissä Inannan laskeutumisesta manalaan Anunnakit puolestaan kuvataan kuolleiden tuomareiksi. Inanna siirtyy kuolleiden valtakuntaan ja yrittää kukistaa sisarensa, kuolleiden kuningattaren. Anunnakit astuvat silloin esiin tuomitakseen hänet.

## Lähteet
* Aikio, Annukka ja Vornanen, Rauni: Uusi sivistyssanakirja. Kustannusosakeyhtiö Otava 1993. .
* Cotterell, Arthur: Maailman myytit ja tarut. WSOY 1996. 
* Jordan, Michael: Encyclopedia of Gods. Kyle Cathie Limited, 1992. .
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet

## Aiheesta muualla

*
Maksim Tšudinov

**Maksim Valerjevitš Tšudinov** (; s. 25. maaliskuuta 1990 Tšerepovets, Venäjän SFNT, Neuvostoliitto) on venäläinen jääkiekkopuolustaja ja maailmanmestari, joka pelaa KHL-joukkue Admiral Vladivostokissa. Hänen vahvuutensa ovat kiekollinen peli, ylivoimapelaaminen, kropan hallinta ja laukaus. Tšudinov pelaa oikealta.

## Ura
### Seuraura
Tšudinov on Severstal Tšerepovetsin oma kasvatti ja edustanut joukkuetta lähes koko junioriuransa ajan. Hän debytoi Venäjän superliigassa jo 16-vuotiaana kaudella 2006–2007, jolloin Tšudinov pelasi Severstalissa kaksi runkosarja- ja kolme playoff-ottelua. Kaudella 2007–2008 pelejä kertyi runkosarjassa 18 ja pudotuspeleissä yksi. KHL:n tultua Superliigan tilalle Tšudinov pelasi joukkueessa kaudella 2008–2009 26 runkosarjaottelua, mutta hän ei vieläkään avannut pistetiliään pääsarjatasolla.

Kaudella 2009–2010 Tšudinov murtautui Severstalin kokoonpanoon ja teki pääsarjauransa ensimmäiset tehopisteensä tekemällä 47 runkosarjaottelussa tehot 6+8=14. NHL-joukkue Boston Bruins varasi hänet seitsemännellä kierroksella 195. pelaajana kesällä . Pian tämän jälkeen Tšudinov teki Severstalin kanssa kaksivuotisen jatkosopimuksen heinäkuussa. Kaudella 2010–2011 hän oli tehoilla 8+15=23 joukkueen tehokkain puolustaja. Seuraavalla kaudella 2011–2012 Tšudinov teki 35 pistettä ja oli jälleen joukkueensa tehokkain puolustaja sekä toiseksi tehokkain pelaaja Vadim Šipatšovin jälkeen. Hän pelasi kauden aikana myös ssa

Tšudinov teki kesällä 2012 sopimuksen SKA Pietarin kanssa. Hän voitti kaudella 2013–2014 joukkueen sisäisen tehotilaston lukemalla +30. Tšudinov valittiin KHL:n lokakuun 2013 kuukauden puolustajaksi ja hän pelasi kauden aikana myös KHL:n tähdistöottelussa. Huhtikuussa 2014 Tšudinov teki kaksivuotisen jatkosopimuksen SKA:n kanssa. Kaudella 2014–2015, kevään 2015 pudotuspeleissä hän voitti tehoilla 1+8=9 koko KHL:n puolustajien syöttöpörssin ja jakoi puolustajien pistepörssin voiton Sibir Novosibirskin Patrik Hersleyn kanssa. Tšudinov voitti myös pudotuspelien tehotilaston lukemalla +13, taklaustilaston 56 taklauksellaan sekä blokattujen laukauksien tilaston 48 blokillaan. Hän voitti kauden päätteeksi Gagarin Cupin. Tšudinov pelasi kauden aikana myös KHL:n tähdistöottelussa ja hänet valittiin liigan lokakuun 2014 ja huhtikuun 2015 kuukauden puolustajaksi.

### Maajoukkueura

Tšudinov on pelannut Venäjän maajoukkueessa MM-kilpailuissa vuosina 2014, 2015 ja 2016. Näistä kisoista hänellä on maailmanmestaruus, MM-hopea ja MM-pronssi. Yhteensä Tšudinov on pelannut 76 A-maaottelua tehopistein 6+13=19.

Tšudinov pelasi myös alle 20-vuotiaiden MM-kilpailuissa vuosina 2008, 2009 ja 2010, joista kaksi ensimmäistä turnausta päättyi pronssiin. Vuoden 2010 turnauksessa hän toimi Venäjän varakapteenina ja oli tehoilla 2+2=4 joukkueen tehokkain puolustaja Dmitri Orlovin kanssa.

Tšudinov pelasi myös alle 18-vuotiaiden MM-kilpailuissa vuosina 2007 ja 2008, joista ensimmäinen turnaus päättyi kultaan ja jälkimmäinen hopeaan. Vuonna 2007 hän saavutti pronssia Ivan Hlinkan muistoturnauksessa ja pelasi myös World Junior A Challenge -turnauksessa.

## Tilastot

## Lähteet
*
*

### Viitteet
Eppingin metroasema

**Eppingin metroasema** on Lontoon metron Central Linen koillinen pääteasema. Asema sijaitsee Suur-Lontoon ulkopuolella Eppingin pikkukaupungissa Essexissä Lontoon matkakortin maksualueella 6.

## Historia
Eppingin asema avattiin vuonna 1865, kun Eastern Counties Railwayn rakentamaa Stratfordin ja Loughtonin välistä rataosuutta jatkettiin Ongariin. Vuonna 1949 Eppingiin ulottuva osuus radasta sähköistettiin ja siitä tuli osa metron Central Linea. Ongarin suuntaan jatkaakseen matkustajien tuli vaihtaa junaa Eppingissä. Epping–Ongar-rataosa poistettiin käytöstä vuonna 1994.

## Asema nykyään
Nykyisin asema on melko vilkas, sillä myös monien ympäröivien alueiden asukkaat käyttävät Eppingin asemaa pääasiallisena työmatkaliikenteen asemanaan. Etenkin pysäköintitilasta on aseman ympäristössä pulaa, vaikka aseman pysäköintialue on Lontoon metron suurin.


Tiedosto:Epping station look north.JPG|Aseman laiturialue
Tiedosto:Epping station roundel.JPG
Tiedosto:Epping Station, London Transport - geograph.org.uk - 616241.jpg|Asema vuonna 1982


## Lähteet

## Aiheesta muualla
Salamanperän luonnonpuisto

**Salamanperän luonnonpuisto ** on luonnonpuisto Kivijärven kunnassa Keski-Suomen maakunnan pohjoisosassa. Puiston pinta-ala on 12,71&nbsp;km² ja se on perustettu vuonna 1956. Puiston alue rajoittuu Salamajärven kansallispuistoon.

Luonnonpuiston pohjoisosissa vallitsevina ovat kivikkoiset ja karut mäntykankaat, eteläosassa on myös sekametsiä. Alueen puusto on varhaisen suojelun ansiosta luonnontilaista, ja puustossa on jälkiä alueella 1800-luvulla sattuneista metsäpaloista. Luonnonpuiston suot ovat metsäsaarekkeiden kanssa vuorottelevia pienialaisia rämeita ja korpia. Salamajärven kansallispuistoon verrattuna suuret avosuot puuttuvat lähes kokonaan.

Salamanperän luonnospuistossa liikkuminen on sallittu vain merkityillä poluilla, joita on yhteensä 6,5 kilometriä. Alueella on kolme levähdyspaikkaa, mutta ei tulentekopaikkoja. Rauhoitus-sääntöjen takia alue on toiminut lähinnä kansallispuistossa kävijöiden retkikohteena.

## Lähteet
Honky Tonk Heroes

**Honky Tonk Heroes** on *[[Waylon Jennings]]in* vuonna 1973 julkaisema LP-levy, jota pidetään Outlaw country -liikkeen merkkipaaluna. Alkuperäisellä LP-levyllä on 10 kappaletta, jotka ovat pääasiassa Billy Joe Shaverin tekemiä. Hän on kirjoittanut yksinään seitsemän levyn kappaleista, sekä kappaleen ”Omaha” yhdessä Hillman Hallin sekä kappaleen ”You Ask Me To” yhdessä Waylon Jenningsin kanssa. Levyn päätösraita ”We Had it All” on kaksikon Donnie Fritts ja Tony Seals käsialaa. Levyn tuottamiseen osallistuivat vaihtelevin osuuksin Waylon Jennings, Tompall Glaser, Ronny Light sekä Ken Mansfield. Levy nousi Yhdysvaltojen myydyimpien country levyjen listalla sijalle 14. Levyltä julkaistut kaksi singleä nousivat myös Yhdysvaltojen myydyimpien country levyjen listalle: ”We Had it All” nousi korkeimmillaan sijalle 28. ja ”You Ask Me To” sijalle 8. Vaikka levy ei ilmestyessään noussut valtaisaksi menestykseksi myyntilukujen valossa, sitä pidetään merkittävänä virstanpylväänä niin sanotun Outlaw country -musiikkityylin kehityksessä. Yhdessä Willie Nelsonin ja Kris Kristoffersonin kanssa Waylon Jenningsistä tuli tämän tyylin menestyksekkäimpiä edustajia. Honky Tonk Heroes -levyä pidetään nykyisin yleisesti country-musiikin klassikkona.

Levy julkaistiin myöhemmin myös CD-muodossa, jolloin siihen lisättiin kaksi bonuskappaletta.

## Kappaleet
# 
# 
# 
# 
# 
# 
# 
# 
# 
# 

### Bonuskappaleet
# 
# 

## Lähteet
Khalfan Ibrahim

**Khalfan Ibrahim** (, s. 18. helmikuuta 1988 Doha, Qatar) on qatarilainen jalkapalloilija, pelipaikaltaan hyökkääjä.

## Seurajoukkueura
Ibrahim siirtyi syksyllä 2004 Al-Saddiin, jossa hän saavutti Qatarin mestaruuden vuosina 2006 ja 2007. Marraskuussa 2011 Ibrahim juhli ensimmäistä Aasian Mestarien liigan mestaruuttaan Al-Saddin voitettua loppuottelussa Jeonbuk Hyundai Motorsin.

## Maajoukkueura
Ibrahim edusti Qataria vuodesta 2006 vuoteen 2015. Hän oli mukana vuoden 2011 Aasian-mestaruuskisoissa.

## Saavutukset
* Qatar Stars cup: 2010
* Aasian Mestarien liiga: 2011
* Seurajoukkueiden MM-kisat
**Pronssia: 2011

### Henkilökohtaiset
*Arabian Kultainen pallo
**2. sija: 2011

## Lähteet

## Aiheesta muualla
* National Football Teams
St. Paul’sin metroasema

**St. Paul’sin metroasema** on Lontoon metron Central Linen asema. Se sijaitsee Lontoon Cityssä Lontoon matkakortin maksualueella 1.

Asema avattiin vuonna 1900 nimellä Post Office osana Central London Railwayta. Nykyisen läheiseltä St Paulin katedraalilta lainatun nimensä asema sai vuonna 1937. Katedraalin lisäksi aseman lähistöllä sijaitsevat Lontoon pörssin päärakennus ja vuonna 2010 avattu One New Change -ostoskeskus.


Tiedosto:St Paul's stn eastbound look west.JPG|Itään kulkevien junien laiturialue
Tiedosto:St Pauls tube to street sign.jpg|Katutasolle ohjaava kyltti asemalla


## Lähteet

## Aiheesta muualla

*St. Paul’sin asema Lontoon liikennelaitoksen sivuilla
Mario Monti

**Mario Monti** (s. 19. maaliskuuta 1943 Varese) on italialainen pankkiiri, poliitikko ja elinikäinen senaattori. Hän on myös Bocconin yliopiston dekaani. Monti toimi Italian pääministerinä vuosina 2011–2013.

Monti toimi Euroopan unionin komissaarina kaksi peräkkäistä kautta vuosina 1995–2004. Ensimmäisellä kaudellaan hän toimi sisämarkkinoiden ja palvelujen sekä verotuksen ja tulliliiton komissaarina, toisella kaudella kilpailukomissaarina. Monti on trilateraalisen komission Euroopan puhemies ja Bilderberg-ryhmän jäsen. Hän on opiskellut muun muassa Yalen yliopistossa.

Marraskuussa 2011 Monti sai tehtäväkseen uuden hallituksen muodostamisen, ja hän nousi Silvio Berlusconin seuraajaksi Italian pääministerin virkaan. Joulukuussa 2012 Berlusconin johtama Vapauden kansa -puolue veti tukensa pois Montin hallitukselta, ja muutama päivä tämän jälkeen Monti ilmoitti eroavansa pääministerin tehtävästä, kun vuoden 2013 budjetti on hyväksytty. Eroilmoituksensa Monti jätti 21. joulukuuta. Vuoden 2013 parlamenttivaaleissa Monti tavoitteli pääministerin paikkaa hänen tuekseen perustun keskustaliittouman johtajana. Liittouma sai edustajainhuoneen vaalissa 10,56 prosenttia äänistä ja senaatin vaalissa 9,13 prosenttia äänistä.

## Lähteet

## Aiheesta muualla
Skandaalikuningatar

**Skandaalikuningatar** on Max Ophülsin ranskalais-saksalainen elokuva vuodelta 1955. Elokuva on Ophülsin ensimmäinen värielokuva sekä myös hänen viimeinen elokuvansa. Elokuva perustuu löyhästi 1800-luvulla eläneen Lola Montezin elämään.

Ensimmäisen käsikirjoitusversion teki Saint-Lawrent Cecil, mutta kun Ophüls valittiin ohjaajaksi, hän hylkäsi Cecilin käsikirjoituksen, ja palkkasi käsikirjoittajiksi Annette Wademantin ja Jacques Natansonin, joiden kanssa hän oli tehnyt yhteistyötä aiemminkin. Tuottajat ilmoittivat elokuvan perustuvan Cecilin romaaniin ”La vie extraordinaire de Lola Montes”, mutta sellaista romaania ei ollut olemassakaan. Elokuvasta tehtiin kolme versiota, ranskan-, saksan- ja englanninkielinen. Kullakin versiolla oli oma leikkaajansa. Elokuvan budjetti oli 2 miljoonaa dollaria, mikä oli suurin eurooppalaisen elokuvan budjetti toisen maailmansodan jälkeen.

## Vastaanotto
*Skandaalikuningattaren* vastaanotto ensi-illassa Pariisissa oli negatiivinen ja suurten lehtien kriitikot haukkuivat elokuvaa. Tuottajat vaativat Ophülsiä leikkaamaan elokuvan uudelleen, ja Ophüls teki uuden, 110-minuuttisen, version. Tuottajat eivät olleet tyytyväisiä tähänkään ja leikkasivat elokuvasta 91-minuuttisen version, joka ei menestynyt. Sittemmin elokuvasta on tehty kaksi restauroitua versiota, 1968 ja 2008. Vuonna 1968 Village Voice -lehden kriitikko Andrew Sarris kutsui elokuvaa kaikkein aikojen parhaaksi elokuvaksi.

Vuonna 1979 kolmekymmentä suomalaista elokuva-arvostelijaa ja -asiantuntijaa teki kukin luettelon kaikkien aikojen sadasta merkittävimmästä elokuvasta, ja *Skandaalikuningatar* oli mukana heistä yhdeksän listalla.

*[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.

## Näyttelijät

## Lähteet
* 

### Viitteet

## Kirjallisuutta
* Lindstedt, Laura: ”Mikä liikuttaa Lola Montèzia?” *Filmihullu* 4/2003.
* Kuuskoski, Martti-Tapio: ”Kun Lolan tanssi lakkasi”, *Filmihullu* 4/2003.
* Varjola, Markku: ”Huomioita Lola Montèzista”, *Filmihullu* 4/2003.

## Aiheesta muualla
* 
*
Balanssi

**Balanssi** voi tarkoittaa seuraavia:

* Mielenterveyden keskusliittoon kuuluva mielenterveysyhdistys Rovaniemellä.
* Tasapaino

## Katso myös

* Balance
Jenisberg

**Jenisberg** on vanha walserilaiskylä Sveitsissä, Bergün Filisurin kunnassa, Graubündenin kantonissa. Kylä sijaitsee Landwasserjoen eteläpuolella, Filisurin ja Davosin välillä, noin 1&nbsp;500 metrin korkeudessa. Kylässä on kirkko ja kesäravintola.

## Lähteet
Jenisbergin web-sivut 

## Aiheesta muualla
Walsereiden historiaa
3 Simoa

**3 Simoa** on suomalainen elokuva, jonka on ohjannut ja käsikirjoittanut Teemu Nikki. Pääosia näyttelevät Rami Rusinen, Olli Rahkonen ja Paula Vesala. Elokuvaa kuvattiin vuoden 2011 heinä–elokuussa Helsingissä, ja se sai ensi-iltansa syyskuussa 2012. Elokuvan tunnuslaulu on "Joojoomies", esittäjinä Fredi Lunden ja Nöpsy.

## Juoni
Simo (Rahkonen) ja Lasse (Rusinen) ovat helsinkiläisiä murtovarkaita, jotka tekevät asuntomurtoja työkseen. He ovat juuri murtautuneet erääseen omakotitaloon, kun perhe tuleekin kotiin ja miehille tulee kiire saaliineen. Pakomatkalla Simo näkee erään yhden illan juttunsa, Eevan (Vesala), jolla on nyt poikavauva nimeltä Simo. Eeva ei tunnista Simoa. Simo kertoo Lasselle Eevan kalliista perintökorusta, jonka hän näki aiemmin Eevalla. Miehet päättävät varastaa korun kuitatakseen Simon velat ja perustaakseen Bar Dillinger -ravintolan Thaimaahan.

Myöhemmin samana päivänä Lasse menee Eevan luo esittäen Simoa, joka on Simo-vauvan oikea isä. Eeva ei aluksi usko, että Lasse on oikeasti Simo, mutta Lasse saa hänet ylipuhuttua. Eeva ottaa hänet sisälle ja pyytää jäämään poikansa Simon puolivuotissynttäreille. Lasse ahdistuu, mutta päättää silti jäädä. Juhlissa Lasse tapaa Eevan sukulaisia ja valehtelee heillekin henkilöllisyydestään. Myöhemmin myös Simo ilmestyy juhliin, jolloin koko juoni ja miesten oikea henkilöllisyys selviävät Eevalle, joka suuttuu ja menettää luottamuksensa Lasseen. Simo varastaa Eevan korun, jonka Lasse lupaa tuoda Eevalle takaisin. Lopussa miesten tiet erkanevat, eikä Lasse haluakaan enää varastaa, vaan perustaa perheen Eevan kanssa. Lasse vie korun Eevalle ja kertoo kuka oikeasti on.

## Rooleissa

## Vastaanotto

## Lähteet
http://www.imdb.com/title/tt2077677/fullcredits?ref_=tt_cl_sm#cast

### Viitteet
Aaron Taylor-Johnson

**Aaron Perry Taylor-Johnson** (os. **Johnson**; s. 13. kesäkuuta 1990 Buckinghamshire) on englantilainen Golden Globe -palkittu näyttelijä, joka on esiintynyt muun muassa elokuvissa *[[Nowhere Boy]]*, *[[Kick-Ass]]*, *[[Raakalaiset (elokuva)|Raakalaiset]]*, ** ja *[[Yön eläimet]]*.

21. kesäkuuta 2012 Aaron Johnson meni naimisiin ohjaaja Sam Taylor-Woodin kanssa. Silloin pari vaihtoi sukunimekseen Taylor-Johnson. He olivat tavanneet Johnsonin näytellessä John Lennonia Taylor-Woodin *Nowhere Boyssa* (2009). Pariskunnalla on vuosina 2010 ja 2012 syntyneet lapset. Lisäksi Taylor-Woodilla on kaksi lasta aiemmasta avioliitostaan.

## Filmografia

## Lähteet

## Aiheesta muualla

*
Revitty harso

**Revitty harso** (HORUSCD-122) on Gora-yhtyeen kokoelma-albumi, joka sisältää yhtyeen ainoaksi jääneen 1986 julkaistun singlen Se vie / Cinderella sekä useita radiostudiosessioita että demoäänityksiä uudelleenmasteroituina. Singlellä yhtyeen nimenä oli Revitty Harso. Albumilla, joka siis julkaistu alkuperäisellä Gora-nimellä, olevaa musiikkia on aikalaiskirjoituksissa kuvailtu  rajuksi kitararockiksi melodisuudella täydennettynä . Musiikia on kuvailtu myös tylyksi rockbiitiksi ja sanoituksia omituisen vaikeaselkoisiksi. Kokoelma-albumi on julkaistu syyskuussa 2011.

## Kappaleet
# Se vie (säv. ja san. Raekivi, sov. Gora ja Mats Hulden)
# Cinderella (säv. Pääkkö, san. Pääkkö & Stenvall, sov. Gora & Mats Hulden)
# Läpi metsien, päällä asfalttien (säv. ja san. Raekivi)
# Revitty harso (säv. ja san. Raekivi)
# Voitko unohtaa? (säv. Pääkkö, san. Raekivi)
# Minä häpeä en (säv. ja san. Raekivi)
# Tuomari (säv. ja san. Raekivi)
# Masennussade (säv. ja san. Raekivi)
# Jokikaupunki (säv. ja san. Raekivi)
# Tiikerit (säv. ja san. Pääkkö)
# Lähde alla lehmusten (säv. ja san. Raekivi)
# Varjo ainakin (säv. Pääkkö, san. Raekivi)
# Heitän pois avaimen (säv. ja san. Raekivi)
# Tieto pelastaa (säv. ja san. Raekivi)
# On keskiyö (nyt huutaa saa) (säv. ja san. Raekivi)
# Suden kutsu (säv. ja san. Raekivi)
# Matkarakastaja (säv. ja san. Stenvall)
# Tämä syksyinen maailma (säv. ja san. Raekivi)
# Hyvästi maa (säv. ja san. Stenvall)
# Jäinen suudelma (säv. ja san. Stenvall)
# Verikyyneleet (säv. ja san. Raekivi)
# Pyhimykset (säv. ja san. Raekivi)
# Kuin hiljaisuus (säv. Pääkkö, san. Stenvall)

## Yhtyeen kokoonpano
* Timo Pääkkö – laulu, akustinen kitara (kappale 16)
* Jari Stenvall – basso, kitara (kappale 17)
* Mika Raekivi – kitarat (kappale 17), basso ja kitara
* Mikael Ulfves – rummut ja taustalaulu (kappaleet 1–13)
* Timo Lilja – rummut ja taustalaulu (kappaleet 15–23), piano (kappale 19)

## Lähteet
KNM Seagull

**KNM Seagull** oli Norjan merivoimien 16-tykkinen tykkinen sotalaiva, joka valmistui Britannian kuninkaallisen laivaston Seagull-luokan prikitakiloituna sluuppina.

## Valmistus
*HMS Seagull* tilattiin 12. joulukuuta 1804 John Kingiltä Doverista, missä köli laskettiin helmikuussa 1805. Se laskettiin vesille 1. heinäkuuta 1805 ja valmistui 8. heinäkuuta - 21 . lokakuuta 1805 Sheernessissä. Alus otettiin palvelukseen elokuussa ensimmäisenä päällikkönään komentaja Robert Cathcart. 

## Palvelus
Se aloitti aktiivipalveluksensa Pohjanmerellä ja Downsissa. Sen ollessa Tanskan aluevesillä 19. kesäkuuta 1808 Tanska-Norjan laivaston priki *[[KDM Lougen]]* ja kuusi tykkivenettä upottivat sen, jolloin aluksen miehistöstä sai surmansa kahdeksan ja 20 haavoittui. Tanskalaiset nostivat aluksen ja kunnostivat sen oman laivastonsa tarpeisiin. Se palveli 1814 Tanskan laivastossa, ennen kuin se luovutettiin perustettavana olevalle Norjan laivastolle. Se poistettiin palveluksesta 1817.

## Lähteet
*

### Viitteet
Roger Christian

**Roger Allen "Rog" Christian** (1. joulukuuta 1935 Warroad, Minnesota – 9. marraskuuta 2011 Grand Forks, Pohjois-Dakota) oli yhdysvaltalainen jääkiekkoilija ja olympiavoittaja.

Christian kuului Yhdysvaltain maajoukkueeseen, joka saavutti maan ensimmäisen jääkiekon olympiavoiton Squaw Valleyssä 1960. Innsbruckissa 1964 Christianin edustama Yhdysvaltain joukkue oli viides.

Christianin Gordon-veli saavutti jääkiekon olympiahopeaa ja Bill-veli sekä tämän poika Dave saman lajin olympiakultaa.

Vuonna 1989 Christian nimettiin Yhdysvaltain jääkiekon kunniagalleriaan. Hän kuoli 9. marraskuuta 2011 75-vuotiaana.

## Lähteet
* Rog Christian Biography and Olympic Results  Olympics at Sports-Reference.com 
* Christianin tilastoja 

### Viitteet
Adlibris

**Adlibris** on pohjoismainen kirjakauppa, jolla on liiketoimintaa Ruotsissa, Suomessa ja Norjassa. Valikoimassa on yli 13 miljoonaa kirjaa. Lisäksi Adlibris tarjoaa laajan valikoiman harrastustarvikkeita, pelejä, leluja ja lankoja.

## Historia
Ruotsalainen emoyhtiö Adlibris AB perustettiin vuonna 1997. Perustajina olivat Pär Svärdson, Fabian Fischer, Johan Arvidsson, Magnus Dimert ja Christian Lauritzen. Suomessa toiminta käynnistyi vuonna 2005 ja Norjassa vuonna 2007. Vuodesta 2008 lähtien Adlibriksen on omistanut mediayhtiö Bonnier.

Yrityksen pääkonttori sijaitsee Tukholmassa. Toimitukset hoidetaan jakelukeskuksesta Morgongåvasta Ruotsin Upplannista. Suomessa Adlibris tekee yhteistyötä Storian kanssa Hyvinkäällä. Vuodesta 2005 lähtien yritys on kuulunut Bonnier-konserniin. Bonnier toimii 12 maassa ja sen pääpaikka on Ruotsissa.

Yrityksen nimi tulee latinan sanoista *ad libris*, suomenkieliseltä merkitykseltään *kirjoihin* tai *kirjojen luo*. Se on sanaleikki sanoista *[[exlibris|ex libris]]*.  

## Adlibriksen toiminta
Adlibris on Pohjoismaiden suurin verkkokirjakauppa. Valikoimaan kuuluu laajasti kirjoja, pelejä, harrastustarvikkeita ja lankoja. Tuotteita voi ostaa verkkokaupasta sekä Ruotsissa myös kivijalkakaupoista. Omia, Adlibris-brändättyjä, myymälöitä on seuraavissa kaupungeissa:

* Tukholma
* Göteborg
* Uppsala
* Malmö (vuodesta 2025)

Vuodesta 2019 lähtien Campusbokhandeln on kuulunut Adlibrikseen. Vuonna 2022 myös Pocket Shop liittyi mukaan. Syksystä 2024 lähtien kaikki kolme brändiä toimivat Adlibriksen alla nimillä Adlibris Campus ja Adlibris Pocket. Marraskuussa 2025 kerrotiin Adlibriksen ostavan Akateemisen Kirjakaupan.

Adlibris Campus myy uutta ja käytettyä kurssikirjallisuutta. Sillä on kymmenen kivijalkakauppaa Ruotsin suurimmissa opiskelijakaupungeissa (2025). Campus toimii myös markkinapaikkana kurssikirjojen ostoon ja myyntiin – tämä on sekä taloudellista että ympäristöystävällistä.

Adlibris Pocket tarjoaa tarkoin valitun kirjakokoelman. Myymälöitä on Ruotsissa yksitoista (2025), ja ne sijaitsevat vilkkailla paikoilla, pääasiassa lentokentillä ja rautatieasemilla.

## Kirjastot ja julkinen sektori
Adlibris toimittaa kirjoja monille yleis- ja koulukirjastoille Ruotsissa. Yritys tukee kirjastoja kirjavinkeillä sekä tarjoaa ratkaisuja varusteluun ja toimituksiin.

## Den stora läsutmaningen - Suuri lukutaitohaaste
Den stora läsutmaningen on lukemista edistävä hanke ja kilpailu. Adlibris järjestää sen yhdessä kirjakustantamoiden Rabén & Sjögren, Bonnier Carlsen ja Natur & Kultur kanssa. Haaste on suunnattu Ruotsin neljäsluokkalaisille. Vuonna 2024 yli puolet kaikista neljäsluokkalaisista osallistui kilpailuun. Hanke on tärkeä osa Adlibriksen panostusta lukemiseen. Tavoitteena on tehdä lukemisesta luonnollinen tapa lapsille ja nuorille.

## Lähteet

## Aiheesta muualla
*Adlibris-verkkokauppa
Yleisurheilun maailmanmestaruuskilpailut 2017

**Yleisurheilun maailmanmestaruuskilpailut 2017** järjestettiin Lontoossa, Britanniassa 4.–13. elokuuta. Kilpailut olivat järjestyksessään 16. ulkoradan kisat. Kilpailut käytiin Lontoon olympiastadionilla, jossa järjestettiin myös kesäolympialaiset vuonna 2012.

Lontoon ohella kilpailuja haki Doha. Lontoo voitti äänestyksen kisaisännyydestä äänin 16–10.

## Aikataulu
Lähde

## Tulokset
### Miehet
#### Juoksu- ja kävelylajit

#### Kenttälajit

### Naiset
#### Juoksu- ja kävelylajit

#### Kenttälajit

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa
*IAAF ei listaa neutraalien urheilijoiden joukkuetta mitalitaulukossaan*

## Lähteet
* Tulokset 
* Mitalitaulukko 

### Viitteet

## Aiheesta muualla
Ilmahehku

**Ilmahehku** on ilmakehässä syntyvää heikkoa valoa, jota tulee kaikkialta taivaalta. Ilmahehku on mahdollista havaita vähäisenä kirkastumisena noin 15 asteen korkeudelle horisontista. Ilmahehku näkyy parhaiten juuri horisontin suunnassa siksi, että siinä suunnassa katsomme paksuimman ilmakerroksen läpi.

Päivällä Auringon säteily hajottaa happimolekyylejä atomeiksi ja irrottaa atomeista elektroneja. Kun atomit taas yhtyvät molekyyleiksi tai vapaat elektronit liittyvät ioneihin, vapautuu energiaa, joka havaitaan säteilynä. 

Ilmahehkun näkyvä osa syntyy pääasiassa happiatomien yhtyessä molekyyleiksi. Tämä säteily saa alkunsa 80&ndash;120 kilometrin korkeudella. Suurin osa ilmahehkusta on kuitenkin infrapunasäteilyä. Noin 250&ndash;300 kilometrin korkeudella on toinen ilmahehkua tuottava kerros, jonka säteily on peräisin lähinnä elektronien ja ionien rekombinaatioista. Tämä säteily on enimmäkseen infrapuna-alueella.

Ionosfäärissä syntyvä ilmahehku muodostaa taivaalle tasaisen valaistuksen, joka on kirkkaampi kuin kaikkien tähtien aiheuttama valaistus. Ilmahehkun vuoksi kuuton pimeä yökään ei ole aivan pimeä.

## Lähteet
* astro.utu.fi 

## Aiheesta muualla
Ahmed Mohamedina

**Ahmed Mohamedina** (s. 12. helmikuuta 1984 Khemisset, Marokko) on marokkolainen jalkapalloilija. Maalivahtina pelaava Mohamedina edustaa Marokon pääsarjassa pelaavaa Olympique Khouribgaa.

## Maajoukkueura
Mohamedina on edustanut Marokkoa vuodesta 2011 lähtien. Hän pelasi toisen maaottelunsa LG cupissa Ugandaa vastaan 11. marraskuuta 2011.

## Aiheesta muualla
* National Football Teams
Erik Benzelius vanhempi

**Erik (Henrici) Benzelius vanhempi** (1632–1709) oli Uppsalan arkkipiispa. Toimittuaan ensin Uppsalan yliopiston professorina hänet nimitettiin 1687 Strängnäsin piispaksi ja vuonna 1700 Ruotsin arkkipiispaksi. Hänellä oli suuri vaikutusvalta kirkon elämässä, ja hän myös nautti Benzeliukselle poikansa Kaarlen uskonnollisen kasvatuksen uskoneen kuningas Kaarle XI:n luottamuksesta.

Hänen poikiaan olivat arkkipiispat Erik Benzelius nuorempi, Henrik Benzelius ja Jakob Benzelius. Ne hänen pojistaan, jotka eivät astuneet kirkon palvelukseen, aateloitiin nimellä Benzelstierna.

## Avioliitto ja lapset
Erik Benzelius oli ensimmäisessä avioliitossa (1668–1693) Margaretha Odhelian kanssa, joka kuului Buren sukuun. Margaretha Odhelia professori oli Erik Odheliuksen ja Margareta Laurelian tytär. Margareta Laurelian isä taas oli Olof Laurelius. 1695 Benzelius avioitui Anna Mackeij'n kanssa, joka oli ruukinpatruuna Isak Mackeyn tytär, mutta tästä avioliitosta ei syntynyt lapsia. Ne lapset, jotka eivät astuneet kirkon palvelukseen, aateloitiin isänsä palvelusten ansiosta nimellä Benzelstierna.

* Margareta Benzelia, avioitui piispa, professori Olaus Nezeliuksen kanssa
* Christina Benzelia, 1. avioliitto, akatemian rahastonhoitaja Peter Hallenius, aateloituna Hallenstedt, 2. avioliitto, piispa Zacharias Esberg, aateloituna Bergenskjöld
* Erik Benzelius nuorempi, arkkipiispa
* Olof Benzelstierna, asessori Svean hovioikeudessa
* Lars Benzelstierna, vuorineuvos ja maaherra
* Jakob Benzelius, arkkipiispa
* Nils Benzelstierna, kapteeni
* Gustaf Benzelstierna, kuninkaan sihteeri ja censor librorum
* Henrik Benzelius, arkkipiispa

## Lähteet
*
### Viitteet
Dyson (yhtiö)

**Dyson Ltd** on vuonna 1992 James Dysonin perustama brittiläinen teknologiayhtiö, joka suunnittelee ja valmistaa pölynimureita, käsienkuivaimia sekä lavattomia tuulettimia ja lämmittimiä. Sen tuotteita myydään yli 50 maassa, ja sillä on yli 3&nbsp;100 työntekijää eri puolilla maailmaa. Dysonin perustaja James Dyson valmisti DC01-imuristaan 5&nbsp;127 prototyyppiä työpajassaan talonsa takana ennen kuin hyväksyi sen toimivaksi tuotteeksi ja lanseerasi sen markkinoille.

## Sykloniteknologia
Dyson-pölynimurit käyttävät sykloniteknologiaa pölyn ja muiden hiukkasten erottamiseen ilmavirrasta. Likainen ilma imetään kartiomaiseen, sykloniksi kutsuttavaan säiliöön, missä se joutuu voimakkaaseen ilmapyörteeseen. Keskipakoisvoima heittää hiukkaset ulos ilmavirrasta säiliön seinille, josta ne putoavat pölysäiliöön. Pölynimurissa on useita syklonipyörteitä. Parhaimmillaan keskipakoisvoima on jopa 100&nbsp;000&nbsp;G:n suuruinen.

## Air Multiplier -teknologia
Dyson Air Multiplier ja Dyson Hot käyttävät Air Multiplier -teknologiaa, jolloin ne voivat puhaltaa ilmaa ilman perinteisiä tuulettimien lapoja. Ilma imetään sisään tuulettimen jalan alaosasta pienen tuulettimen avulla ja puhalletaan ulos pienestä lovesta ympyrän reunalla. Ympyrä sekoittaa ilmavirran niin, että sen nopeus 15-kertaistuu tuulettimissa ja kuusinkertaistuu Dyson Hot -lämmittimessä tarjoten jatkuvan ilmavirran.

## Lähteet

## Aiheesta muualla
Rodney Paavola

**Rodney Earland "Rod" Paavola** (s. 21. elokuuta 1939 Hancock, Michigan, Yhdysvallat) oli  amerikansuomalainen jääkiekkopuolustaja ja olympiavoittaja, joka edusti urallaan Yhdysvaltoja.

## Ura

### Seuraura
Kaudella 1957–1958 Paavola pelasi vain kaksi ottelua IHL:ssä, mutta kausina 1960–1961, 1962–1963, 1963–1964 ja 1965–1966 hän pelasi joka kaudella vähintään 63 ottelua. Kaudella 1961–1962 hän edusti AHL:ssa pelannutta Providence Reds -joukkuetta.

### Maajoukkueura
Paavola edusti Yhdysvaltoja vuoden 1959 maailmanmestaruuskilpailuissa. Vuoden 1960 olympialaisista hän saavutti joukkueineen kultaa. Hän sai kisojen jälkeen tarjouksen New York Rangersiltä, mutta päätti olla tarttumatta siihen.

## Yksityiselämä
Jääkiekon lisäksi Paavola harrasti myös amerikkalaista jalkapalloa ja seiväshyppyä.

## Lähteet
* Rod Paavola Biography and Olympic Results  Olympics at Sports-Reference.com 
* Paavolan tilastoja 

### Viitteet
Jakob Benzelius

**Jakob Benzelius** (1683–1747) oli Uppsalan arkkipiispa vuosina 1744–1747. Hän toimi vuodesta 1718 teologian professorina Lundin yliopistossa, vuodesta 1731 Göteborgin piispana ja vuodesta 1744 Upsalan arkkipiispana. Hattupuolueen jäsenenä ja oikeaoppisuuden puolustajana tunnettu Benzelius oli 1720-luvun vaikutusvaltaisin henkilö Ruotsin valtiollisessa ja kirkollisessa elämässä. Hänen jumaluusopin väitöskirjansa *Epitome repetitionis theologiae* levisi laajalti valtakunnassa ja Suomenkin kouluissa se oli oppikirjana useiden vuosien ajan. Hänen toinen teoksensa *Repetitio theologica* (1735) oli tarkoitettu ylioppilaille ja papeille.

Benzeliuksen isä oli Erik Benzelius vanhempi ja hänen veljensä Erik Benzelius nuorempi. Hänen lapsensa aateloitiin nimellä Benzelstierna.

## Lähteet
*
### Viitteet
Younès Belhanda

**Younès Belhanda** (s. 25. helmikuuta 1990 Avignon, Ranska) on marokkolainen jalkapalloilija. 

## Seurajoukkueura
Belhanda on edustanut ammattilaisurallaan vuodesta 2009 lähtien Montpellier’ta. Hän liittyi joukkueen junioreihin vuonna 2003. Belhanda aloitti uransa ammattilaisena Montpellier’n noustua Ranskan pääsarjaan kaudeksi 2009–2010 ja solmi joukkueen kanssa kolmen vuoden sopimuksen heinäkuussa 2009. Belhanda pelasi ensimmäisen pääsarjaottelunsa 8. elokuuta 2009 kotiottelussa Paris Saint-Germainia vastaan. Hän sai ottelun aika myös keltaisen kortin. Belhandan avausmaali syntyi 19. syyskuuta 2009 kotiottelussa Marseillea vastaan. Hän pelasi alkukaudesta aloituskokoonpanossa, mutta myöhemmin kauden loppua kohden Belhandan rooli vaihtui vaihtopelaajan rooliin. Hän sai kahden keltaisen myötä ensimmäisen punaisen kortin 13. tammikuuta 2010, vierasottelussa Monacoa vastaan.

Kaudella 2010–2011 Belhanda pelasi pääosin aloituskokoonpanossa pelintekijän roolissa ja ajoittain myös laidoilla. Hän pelasi kauden aikana 36 ottelua Ranskan pääsarjassa, joissa hän teki yhteensä kolme maalia. Kauden avausmaali syntyi kotiottelussa Sochaux'ta vastaan. Kauden päätteeksi Belhanda oli saavuttamassa Ranskan liigacupissa hopeaa, kun joukkue hävisi loppuottelussa Marseillelle maalein 1–0.

### Dynamo Kiova
Belhanda siirtyi heinäkuussa 2013 Dynamo Kiovaan. Hän pelasi avauskaudellaan 22 sarjaottelua Ukrainan valioliigassa, joissa hän teki kuusi maalia. Belhanda teki muun muassa kolme maalia Metalurh Donetskia vastaan, kun Dynamo Kiova voitti ottelun maalein 9–1.

## Maajoukkueura
Maajoukkuetasolla Belhanda edusti aluksi nuorten tasolla Ranskan alle 20-vuotiaita kahden ottelun verran. Vuodesta 2010 lähtien hän on edustanut aikuisten tasolla Marokkoa. Belhanda pelasi ensimmäisen maaottelunsa Marokon paidassa 17. marraskuuta 2010 Pohjois-Irlantia vastaan.

### Afrikan-mestaruuskilpailut 2012
Belhanda valittiin Marokon joukkueeseen vuoden 2012 Afrikan-mestaruuskisoihin, jossa hän pelasi Marokon avausmiehistössä. Kisat päättyivät Marokon osalta alkulohkoon. Belhanda onnistui kerran maalinteossa Marokon viimeisessä ottelussa Nigeriä vastaan.

### Afrikan-mestaruuskilpailut 2013
Belhanda valittiin Marokon joukkueeseen myös vuoden 2013 Afrikan-mestaruuskisoihin, jossa hän pelasi Marokon avausmiehistössä. Kisat päättyivät Marokon osalta alkulohkoon, pelattuaan kaikki kolme ottelua tasan.

## Saavutukset
### Seurajoukkueissa
*Ranskan liigacup
**Hopeaa: 2011
*Ranskan mestaruus: 2012
*Ukrainan cup: 2014

### Henkilökohtaiset
*Ligue 1:n kuukauden pelaaja: marraskuu 2011

## Lähteet
* Belhandan tilastot Ranskan sarjoissa 
* National Football Teams 

### Viitteet

## Aiheesta muualla